مرکزی ریاست ‏د افغانی سرې میاشتې له لوری ۶ میاشتې وړاندې المان هېواد ته د درملنې په موخه استول شوی هغه ١٩ ماشومان بېرته هېواد ته راستانه شوه چې هډوکی یې میکروبی او په اور سخت سوځېدلی وه! کورنیو ته د یادو ناروغانو د سپارلو پر مهال د افغانی سرې میاشتې مرستیال ښاغلی الحاج ملا نورالدین ترابی را ستانه شویو ناروغانو ته د ښه راغلاست ترڅنګ د دوی په درملنه او روغتیا خوښی څرګنده کړه او د سلامتیا مبارکی یې ورکړه. ښاغلی ترابی زیاته کړه چې افغانی سرې میاشتې د المان هېواد د سولې کلی خیریه بنسټ سره د شوی هوکړه لیک پر بنسټ هر کال ۲ ځله په اور سخت سوځېدلی او میکروب هډوکی لرونکی ماشومان چې عمرونه یې له یو کال نه تر ۱۱ کالو پوری وی، المان هېواد ته د درملنې په موخه استوی. یاده دې وی چې له راتګ وروسته روغو شویو ناروغانو ته د المان د سولې کلی خیریه بنسټ له لوری هر ناروغ ته ۵۰ یورو او درمل هم ورکړل شوه بغلان د افغانی سرې میاشتې له لوری په بغلان ولایت کې له ۲۰۰ اړمنو او بېوزلو کورنیو سره د ۱.۶ ټنه خُرما مرسته وشوه. یاده مرسته چې د سعودی هېواد د ملک سلمان خیریه بنسټ له لوری چمتو شوې وه، هرې کورنۍ ته ۸ کیلو خُرما ورکړل شوه. نورستان ‏نن شنبه د رمضان د میاشتې پر ۱۳مه د افغانی سرې میاشتې له لوری د نورستان ولایت اړوند ښوونیز مرکز کې د اسلامی ښوونې، انګلیسی، کمپیوټر، ریاضی او لیک لوست برخو کې له ۱۳۷ تنو زده کوونکو څخه د زده کړو له بشپړولو وروسته آزموینه واخیستل شوه. پنجشیر او هرات ‏د افغانی سرې میاشتې له لوری نن شنبه د رمضان د میاشتې پر ۱۳مه په هرات او پنجشېر ولایتونو کې له ۳۴۹ اړمنو او بېوزلو کورنیو سره د ۲.۷۹۲ ټنه خُرما مرسته وشوه. یاده مرسته چې د سعودی هېواد د ملک سلمان خیریه بنسټ له لوری چمتو شوې وه، هرې کورنۍ ته ۸ کیلو خُرما ورکړل شوه. .